50 



,.sia mawa sabraha widak balad ti nagara Koeta Waringin, hajoe, sina ngaroe- 

 boetan aing." 



Ari tjek Langen Sari : „dewek teu mawa widakan balad, teu mawa widakan 

 gagaman ; estoe ngan pangawak dewek sorangan, nandakeun awak petingan." 



Gantjangna Rangga Siloeman njewot bari narik kerisna, ditewekkeun ka Langen 

 Sari, tapi weleh, henteu teurak. 



Langen Sari nja kitoe deui, narik toeang tjoeriga, toeloej silihtewekkeun, 

 tapi hidji taja noe teurak, dongkap ka pada marengkel keris teh. 



Tjoel keris noe perang, toeloej galoengan silihseredan ; disedekeun Langen Sari 

 koe Rangga Siloeman, teu obah-obah atjan, koekoeh sariga goenoeng. Ana males 

 Langen Sari, Rangga Siloeman kabregedeg ka saloeareun koeta, nepi ka leuweung pisan. 



Ti dinja anoe geulis Nji Mas Maja Siloeman geuat bae loempat noetoerkeun 

 noe keur perang di leuweung. Demi kai-kai dileuweung sakoer noe kasorang 

 koe noe perang, mani rarebah kabeh ; kajaning : 



Tangkal tapak djeung kilalak, 

 kikamonteng kiara koneng, 

 boengboengdelan handajakan, 

 hoeroe dapoeng djeung kimaoeng, 

 hantap heulang djeung boengboelan, 

 kai sapi djeung kipoetri, 

 tangkal kopi djeung kihoeni. 



Kotjap anoe perang, pasered-sered dongkap ka nagara sedjen, nja eta nagara 

 Poetjoek beusi, samalah noe kagoengan nagara kasampak keur di paseban, djenengan 

 Rangga Tjampaka, sarta kagoengan saderek istri hidji ngaran Nji Mas Tjampaka 

 Larang Mantri Kembang. 



Ti dinja noe perang ngaroempak paseban, enggalna koe Rangga Tjampaka di 

 pariksa bari njewot, pokna : „ieu oerang mana, rek ka mana, eukeur naon mana 

 ngaroempak paseban oerang ?" 



Pokna Rangga Siloeman: „oerang ti nagara Koeta Siloeman, keur matjakkeun 

 perang djeung Langen Sari." 



Saoerna Rangga Tjampaka : „oerang ge rek matjakkeun perang, tapi weleh 

 teu manggih lawan, ajeuna oerang hoeroep bae Langen Sari." 



Sanggeus kitoe, ngarontok Rangga Tjampaka ka Langen Sari ; ditewak Rangga 

 Tjampaka ti katoehoe, Rangga Siloeman ti kentja, diadoe-adoekeun koe Raden 

 Langen Sari, enggalna toeloej kabereg ka leuweung, geus djaoeh ti nagara Poetjoek 

 beusi, teu katjaritakeun deui kai-kai noe karoempak. 



Malah raina Njai Mas Tjampaka Larang Mantri Kembang noetoerkeun ka leu- 

 weung, ka noe eukeur perang. 



Gantjangna anoe parerang geus dongkap ka nagara Daha, nja pada areureun dina 

 hidji sajoeran sisi nagara, ari eureunna dina handapeun tangkal kembang tjampaka. 



Pokna Langen Sari : „oelah eureun nganggoer, da djeung moesoeh, anggoer 

 oerang perang leuleutikan tamba tjitjing." 



Tembalna Rangga Siloeman djeung Rangga Tjampaka : „hajoe, oerang silih- 

 sintreuk bari eureun." 



